CELEX: 62018TN0758
Language: el
Date: 2018-12-21 00:00:00
Title: Υπόθεση T-758/18: Προσφυγή της 21ης Δεκεμβρίου 2018 — ABLV Bank κατά SRB

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/59
            
         
      Προσφυγή της 21ης Δεκεμβρίου 2018 — ABLV Bank κατά SRB
      (Υπόθεση T-758/18)
      (2019/C 82/71)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: ABLV Bank AS (Ρίγα, Λεττονία) (εκπρόσωποι: O. Behrends, M. Kirchner και L. Feddern, δικηγόροι)
      
         Καθού: Ενιαίο Συμβούλιο Εξυγίανσης (SRB)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του SRB της 17ης Οκτωβρίου 2018 σχετικά με την ABLV Bank, καθόσον αφορά την άρνηση του SRB να υπολογίσει εκ νέου και να επιστρέψει τις εκ των προτέρων συνεισφορές της τράπεζας αυτής προς το Ενιαίο Ταμείο Εξυγίανσης·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δέκα λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι το SRB δεν έδωσε τη δέουσα σημασία στο ότι για τις συνεισφορές στο Ταμείο εφαρμόζεται, ως εκ της φύσεώς τους, η αρχή pro rata temporis.
               
            
                  2.
               
               
                  Με τον δεύτερο λόγο ακυρώσεως προβάλλεται ότι το SRB δεν έλαβε υπόψη ότι το ίδιο έχει ρητώς δεχθεί ότι οι συνεισφορές στο Ταμείο είναι επιστρεπτέες βάσει της αρχής pro rata temporis.
               
            
                  3.
               
               
                  Με τον τρίτο λόγο ακυρώσεως προβάλλεται ότι το SRB δεν έλαβε υπόψη ότι το άρθρο 12, παράγραφος 1, του κατ’ εξουσιοδότηση κανονισμού 2015/63 (1) της Επιτροπής αναγνωρίζει ρητά ότι καταβάλλεται μέρος μόνο των ποσών στην περίπτωση που οι προϋποθέσεις πληρούνται μόνο για τμήμα του κρίσιμου έτους.
               
            
                  4.
               
               
                  Με τον τέταρτο λόγο ακυρώσεως προβάλλεται ότι το SRB στηρίχθηκε εσφαλμένα στο άρθρο 70, παράγραφος 4, του κανονισμού 806/2014 (2).
               
            
                  5.
               
               
                  Με τον πέμπτο λόγο ακυρώσεως προβάλλεται ότι το SRB στηρίχθηκε σε εσφαλμένη ερμηνεία του άρθρου 12, παράγραφος 2, του κατ’ εξουσιοδότηση κανονισμού 2015/63 της Επιτροπής.
               
            
                  6.
               
               
                  Με τον έκτο λόγο ακυρώσεως προβάλλεται ότι το SRB παραβίασε τις αρχές της ασφάλειας δικαίου και της δικαιολογημένης εμπιστοσύνης.
               
            
                  7.
               
               
                  Με τον έβδομο λόγο ακυρώσεως προβάλλεται ότι το SRB παραβίασε την αρχή της αναλογικότητας.
               
            
                  8.
               
               
                  Με τον όγδοο λόγο ακυρώσεως προβάλλεται ότι το SRB παραβίασε την αρχή nemo auditur.
               
            
                  9.
               
               
                  Με τον ένατο λόγο ακυρώσεως προβάλλεται ότι το SRB δεν έλαβε υπόψη τη σημασία των προηγούμενων ενεργειών του.
               
            
                  10.
               
               
                  Με τον δέκατο λόγο ακυρώσεως προβάλλεται ότι το SRB παρέβη τα άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
         (1)  Κατ’ εξουσιοδότηση κανονισμός (ΕΕ) 2015/63 της Επιτροπής, της 21ης Οκτωβρίου 2014, για τη συμπλήρωση της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου όσον αφορά τις εκ των προτέρων συνεισφορές σε χρηματοδοτικές ρυθμίσεις εξυγίανσης (ΕΕ 2015, L 11, σ. 44).
      
         (2)  Κανονισμός (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (ΕΕ 2014, L 225, σ. 1).